Fatima Zohra Ardjoune

{}
Fatima Zohra Ardjoune ni jenerali wa Jeshi la nchi ya Algeria. Yeye ndiye mwanamke wa kwanza katika ulimwengu wa Kiarabu kufikia cheo hiki. Pia kiwa daktari, alianzisha utafiti katika uwanja wa hematolojia nchini humo katika miaka ya 1980. Anahudumu kama mkurugenzi mkuu wa hospitali kuu ya kijeshi.

Maisha ya Awali na Taaluma
Fatima Zohra Ardjoune alizaliwa katika mji wa Sétif na alipata Elimu ya msingi katika shule ya indigenous primary school iliyofuatiwa na shule ya sekondari ya juu ya wasichana mjini Kouba. Kama mtoto alitamani kusaidia wengine na alienda kusomea udaktari katika chuo kikuu cha Algiers

Ardjoune alijiunga na Jeshi la Kitaifa la Watu wa Algeria mnamo Februari 1972. Katika miaka ya 1980 alifanya kazi na mumewe Mohamed Ardjoun (kwa sasa ni Kanali na mkurugenzi wa Kituo cha Usambazaji Damu cha jeshi) na kufanya utafiti wa magonjwa yanayoenezwa kwa damu. Wanandoa hao walikuwa miongoni mwa Waalgeria wa kwanza kufanya utafiti katika uwanja huo na walitengeneza mbinu za kwanza za uchunguzi nchini humo katika Hospitali ya Maillot.

Tasnifu ya udaktari ya Ardjoune ilikubaliwa mwaka 1983 na alipandishwa cheo hadi cheo cha kamanda (sawa na meja) mnamo mwaka 1986. Aliteuliwa kuwa profesa mnamo 1991 na kupandishwa cheo hadi kuwa luteni kanali

Ardjoune anaandika karatasi za kisayansi kuhusu damu na anasimamia wanafunzi wa utafiti wa shahada ya kwanza katika Shule ya Kitaifa ya Afya ya Kijeshi, katika Chuo Kikuu cha Sayansi na Teknolojia Houari Boumediene na katika Chuo Kikuu cha Algiers.

Jenerali wa Jeshi
Ardjoune aliwahi kuwa mkurugenzi mkuu wa Hospitali ya Kijeshi ya Ain Naâdja (ambapo hapo awali alikuwa mkuu wa hematolojia) na baadae alipandishwa cheo hadi cheo cha Jenerali mnamo tarehe 5 Julai 2009.   Yeye ndiye mwanamke wa kwanza wa Algeria na mwanamke wa kwanza katika ulimwengu wa Kiarabu kufikia cheo hiki.

Wanawake wengine watatu walipandishwa cheo na kuwa jenerali katika Jeshi la Algeria mnamo tarehe 13 Julai 2014. (pamoja na wanaume 51) na jeshi hilo lina idadi kubwa zaidi ya majenerali wanawake kuliko nchi yoyote ya Kiarabu.

Marejeo

Jamii:WikiGap JWK 2026